«БІЛІМНІҢ ЖҰЛДЫЗЫ 2024» конкурсының жеңімпазы!
"«БІЛІМНІҢ ЖҰЛДЫЗЫ 2024» конкурсының жеңімпазы!"|"/infocenter/news/13174/"
TITLE: «БІЛІМНІҢ ЖҰЛДЫЗЫ 2024» конкурсының жеңімпазы!
URL: /infocenter/news/13174/
META: "«БІЛІМНІҢ ЖҰЛДЫЗЫ 2024» конкурсының жеңімпазы!"|"/infocenter/news/13174/"
TOTAL WORDS: 151
DATE: 19.06.2024
AUTHOR(S):
TEXT: Білімнің жұлдызы шәкіртақасы Dauletten қайырымдылық қорының ұйымдастыруымен 2020 жылдан бері білімді, талантты жастарды қолдау мақсатында ұйымдастырылуда. Шәкіртақы тағайындау мақсаты еліміздегі колледж және жоғары оқу орындарында оқитын үздік студенттерді әлеуметтік жағдайына байланысты қаржылай қолдау, олардың заманауи қоғамдық талаптарға сай дағдыларын дамыту. Шәкіртақы оқуда, ғылымда және қоғамдық өмірде белсенді, талантты үздік студенттерді ынталандыру үшін беріледі. Білімнің жұлдызы-2024 байқауына Астана, Алматы, Шымкент қалаларынан және еліміздің 17 облысынан шәкіртақы алуға ниетті 987 студенттен өтінім келіп түсті. Биылғы байқау колледж және ЖОО-ның тек ақылы бөлімінде оқитын студенттеріне арналды. Ең үздік 200 студент 100. 000 теңге көлеміндегі бірреттік шәкіртақыға ие болады. Жеңімпаздарды анықтауда студенттердің оқу үлгерімі, әлеуметтік жағдайлары және байқау аясында өткен бірыңғай тест көрсеткіштері ескерілді. Сол үздіктер арасына Университетіміздің Қоғамдық денсаулық және менеджмент мектебінің Қоғамдық денсаулық білім беру бағдарламасында білім алатын 101 топ білім алушысы Батырғали Қарақат Балтабайқызы өтті. Біз әрбір білім алушымыздың жетістіктерін мақтан тұтамыз және оларға байқаулар мен ғылыми жобаларда одан әрі табыс тілейміз!
